Henri Cornet
Anri Korne (; 4. avgust 1884 — 18. mart 1941), bio je francuski profesionalni biciklista od 1904. do 1912. godine. Najveći uspesi su mu osvajanje Tur de Fransa 1904. i Pariz—Rubea 1906. godine.

Karijera 

Korne je rođen u Devru, u sjevero-zapadnom regionu Francuske. Nije poznato zašto je promenio ime iz Anri Žarde u Anri Korne. Bio je talentovan amater, 1903. osvojio je Pariz—Honflur trku. Profesionalnu karijeru počeo je 1904. godine i iste godine je vozio Tur de Frans. Gazda Tura, Degranž, predstavio ga je čitaocima "Auta" dajući mu nadimak šaljivdžija. Na Turu, vozači su išli vozom, automobilima. Pobednik prvog Tura, Moris Garen, dobio je hranu od direktora kada je odbijeno da se da drugim vozačima. Nezadovoljstvo navijača je kulminiralo na usponu "Kol de la Republika", kada su pretukli vozače i prestali su tek kada je Garen pucao iz pištolja. Nakon mnogo žalbi na varanje, prva četvorica su diskvalifikovana od strane Francuske biciklističke unije, pobeda je pripala Korneu, koji je završio Tur na petom mestu, tri sata iza Garina. Degranž je izjavio da više nikad neće pokrenuti Tur. Korne je najmlađi pobednik Tura, sa 19 godina, 11 meseci i 20 dana.

Naredne godine, Korne se povukao tokom četvrte etape, a osvojio je treće mesto na klasicima Pariz—Rube i Bordo—Pariz.

1906. Korne je osvojio drugu veliku trku, Pariz—Rube, dok je na Bordo—Pariz klasiku osvojio drugo mesto. Na Tur de Fransu nije učestvovao.

U narednim godinama nije uspio da ostvari neku veliku pobedu, 1908. završio je Tur na osmom mestu, a u naredna četiri pokušaja, nije uspio da bude u top 10.

Kraj karijere i smrt 

Korne je zadnji Tur de Frans vozio 1912. godine, završivši na 28 mestu. Vratili su mu se problemi sa zdravljem, što je dovelo do kraja njegove karijere. Sa vožnjom je prestao početkom prvog svetskog rata. Pokrenuo je biznis sa biciklima. Umro je u bolnici, nakon operacije. Ulica u Prion le Žijonu je dobila ime po njemu.

Vidi još 

 Tur de Frans
 Pariz—Rube

Spoljašnje veze 

 Profil na biciklističkoj arhivi
 Rezultati Anrija Kornea na Tur de Fransu

Francuski biciklisti
Pobjednici Tour de Francea